laion/Wikipedia-Exotic huggingface dataset:
Eesriie

Eesriie ehk lavaeesriie, ka lavakardinad, on teatris lava saalist eraldav rippuv kangast kate. Etenduse ajaks tõmmatakse see üles ning etenduse või vaatuse lõppedes see langetatakse. Eesriideks võivad olla ka lava külgedele tõmmatavad kardinad. Eesriie varjab vaatajate eest laval toimuvad etenduse ettevalmistused. Eesriide ülestõstmine või külgedele tõmbamine on märguanne etenduse või vaatuse alguse kohta.
Koeru vallamuuseum

Koeru vallamuuseum on Järva vallas Koeru asulas asuv muuseum, mis tutvustab Koeru piirkonnaga seotud kultuuripärandit. Muuseum asutati 1996. aastal. Muuseum (ühtlasi ka muuseumi filiaal) haldab Carl Friedrich von Tolli kabelit. http://www.muuseum.ee/et/muuseumid/eesti_muuseumid/by_alphabet?action=details&museum_id=103 (vaadatud 16.07.2013)
BATUN

BATUN ehk Baltic Appeal to the United Nations (Balti Apell ÜRO-le) oli 1966. aasta veebruaris New Yorgis Baltimaade noorte pagulaste ühistöös rajatud organisatsioon, mis kandis algul nime United Baltic Appeal. BATUN andis külma sõja aastail olulise panuse selleks, et ÜRO-s arutataks inimõiguste rikkumist Balti riikides. Organisatsioon aitas 1970. aastail tutvustada anastatud Balti riikide 45 kodaniku pöördumist, niinimetatud Balti apelli, ning korraldas istumisstreigi ajalehe New York Times hoone sissekäigu ees tänaval ja trepikojas, mille tulemusel hakkas ajaleht pöörama enam tähelepanu anastatud Balti riikides toimuvale.
Macbeth (film 1908)

"Macbeth" on William Shakespeare'i näidendi "Macbeth" alusel Ameerikas 1908. aastal valminud tummfilm. See on tuntud näidendi esimene filmiversioon. William Ranous – Macbeth Paul Panzer – Macduff Charles Kent – Duncan Louise Carver – Lady Macbeth Édouard de Max Florence Lawrence – banketikülaline Florence Turner – banketikülaline
Tabanipäev

Tabanipäev ehk tehvanusepäev on 26. detsembril, kirikukalendris on see teine jõulupüha ja ühtlasi ristiusu esimese märtri püha Stephanose mälestuspäev. Eesti rahvakalendris tähistati tabanipäeva peamiselt Põhja-Eestis. 17. sajandi eesti tavade kohta on Johann Forselius kirjutanud, et "Tehvanuse päeval ratsutavad nad harilikult oma hobuseid ja lasevad neile aadrit; siis olevat need väledad jooksma ja kosuvat hästi." Eesti rahvakalendri tähtpäevade andmebaas (BERTA) [1] (vaadatud 16.07.2013) Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 298 Sissekanne Eesti rahvakalendri tähtpäevade andmebaasis (BERTA) (vaadatud 16.07.2013)
Romeo ja Julia (USA film 1908)

"Romeo ja Julia" on William Shakespeare'i näidendi "Romeo ja Julia" alusel Ameerikas 1908. aastal valminud tummfilm. Peaosades olid Paul Panzer (Romeo) ja Florence Lawrence (Julia). Filmiti New Yorgi Central Parkis. Tegemist on William Shakespeare'i tuntud teose esimese ekraniseeringuga Ameerikas. Kaks kuud varem oli linastunud Itaalias valminud "Romeo ja Julia".
Osvald Kivi

Osvald Kivi (16. juuli 1920 – 19. august 2004) oli eesti bibliograaf. 1951. aastal lõpetas ta Leningradi Ülikooli soome–ugri keelte erialal. Aastatel 1952–1992 oli ta ENSV TA Keele ja Kirjanduse Instituudi bibliograaf. Ta osales muu hulgas aastabibliograafia "Soome-ugri ja samojeedi keeleteadus Nõukogude Liidus" koostamisel. Sissekanne Eesti raamatukogunduse biograafilises andmebaasis (ERBA)[alaline kõdulink] (vaadatud 18.07.2013) Osvald Kivi Eesti raamatukogunduse biograafilises andmebaasis
Alfred Kasepalu

Alfred Kasepalu (kuni 1938 Alfred Treiberg; 21. märts 1927 Käända, Koluvere vald, Läänemaa – 14. september 2013 Tallinn) oli eesti põllumajandusteadlane ja kodu-uurija. Õppis Leevre ja Maidla algkoolis, lõpetas Soonistes 7. klassi. 1956. aastal lõpetas ta Eesti Põllumajanduse Akadeemia maakorraldusinsenerina. Seejärel töötas ta 1993. aastani Eesti TA Majanduse Instituudis. Ta on muu hulgas Eesti maakondade lõikes uurinud põllumajandusettevõtete võrgu kujunemist ja arengut. "Mis peremees jätab, selle mets võtab. Maa kasutamine Eesti külas". Tallinn 1991 Eesti entsüklopeedia. 14. köide: Eesti elulood. Tallinn: Eesti Entsüklopeediakirjastus, 2000, lk 641 "Raplamaa kirjarahvas". Rapla Keskraamatukogu. Originaali arhiivikoopia seisuga 31.01.2018. Vaadatud 30.01.2018. Priit Kasepalu. "Minu isa Alfred Kasepalu". // Aastaraamat 2013. Eesti Kodu-uurimise Selts, Eesti Muinsuskaitse Selts, Eesti Genealoogia Selts. Tallinn 2014. Lk 12–13
Wahl (perekonnanimi)

Wahl, von Wahl: Wahl, baltisaksa aadlisuguvõsa Edgar von Wahl, ka: Edgar de Wahl (1867, Olviopol (Pervomaisk), Ukraina  – 1948 Tallinn), Tallinnas elanud baltisaksa keeleteadlane, tehiskeele oktsidentaali looja. Eduard (Georg) von Wahl (1833, Vatla – 1890, Tartu), arstiteadlane, Tartu ülikooli professor, rektor (1881–1885) Nikolai Karl Otto von Wahl (1833, Pajusi mõis – 1904, Pajusi mõis), baltisaksa poliitik ja mõisnik Olaus (Trystadius) Wahl, kullassepp Kuressaares aastail 1738–1770, Tallinna kaasmeister Walter von Wahl (1895, Pakaste – 1972, Bad Sachsa), baltisaksa päritolu Eesti ja saksa vaimulik
Rudolf Karelson

Rudolf Karelson (6. august 1929 Uulu vald – 25. september 2006) oli eesti keeleteadlane. Ta lõpetas aastal 1954 Tartu Riikliku Ülikooli eesti filoloogina. Aastast 1961 töötas ta Eesti Keele Instituudi leksikoloogia sektoris. Ta on uurinud nt eesti kirjakeele sõnavara. Ta on olnud "Eesti kirjakeele seletussõnaraamatu" toimetajaid. 1993 Ferdinand Johann Wiedemanni keeleauhind Eesti entsüklopeedia. 14. köide: Eesti elulood. Tallinn: Eesti Entsüklopeediakirjastus, 2000, lk 640. http://keeljakirjandus.eki.ee/2006nr12.html
Marie Fredriksson

Marie Fredriksson (õieti Gun-Marie Fredriksson; 30. mail 1958 Össjö – 9. detsember 2019) oli Rootsi poplaulja ja laulukirjutaja, ansambli Roxette liige. Marie Fredrikssoni koduleht
Virumaa piiskop

Virumaa piiskop (ladina keeles Episcopus Vironensis) oli 13. sajandil Põhja-Eestis Taani valdusse Virumaale Rooma-katoliku kiriku poolt nimetatud Lundi pepiiskopkonna Virumaa piiskopkonna pea. 1220. aastal haarasid Taani kuninga Valdemar II väed Virumaa oma võimu alla ja Taani preestrid ristisid maakonna. Viru- ja Järvamaale määrati eraldi piiskop, Ostrad. Paul Johanseni oletuse kohaselt oli piiskopkonna katedraalkiriku asukohaks valitud Tõrma ja jõuti ka selle ehitamisega alustada. Mõõgavendade ordu vallutas 1227. aastal Põhja-Eesti ning lakkas Virumaa piiskopkond sisuliselt eksisteerimast. 1240. aastal taasasutati Lundi pepiiskopkonna Tallinna piiskopkond, siis liideti Virumaa piiskopkonna endised valdused Tallinna piiskopkonnaga. abt Ostradus, 1220–1227, Diedrich Mindenist, 1246–1272. 24. veebruaril 1248 määras paavst Innocentius IV Virumaa piiskopkonna Lundi peapiiskopkonna jurisdiktsiooni alla, kuid Liivimaa peapiiskop Albert Suerbeer oli nimetanud aasta varem Virumaa piiskopiks munk Dietrichi. Paavst Aleksander IV tegi 7. juulil 1260 Riia peapiiskop Suerbeerile ülesandeks määrata Virumaa piiskop mõne teise piiskopkonna piiskopiks. Diedrich ei tegutsenud kunagi oma piiskopkonnas Virumaal, kuid asudes Reinimaal, seadis ametisse preestreid, andis Rooma paavsti volitusel välja ametlikke tõestuskirju (saksa keeles Urkunde) ja pattude andeksandmise kirju. Tallinna piiskop Katoliku kirik Eestis Vahtre, lk 144–146 Stefan Pajung ja Mihkel Mäesalu, Tülikas legaat – Albert Suerbeeri konflikt Lundi peapiiskopi Uffega, Tallinna Linnamuuseumi ajaveeb (vaadatud 29.04.2024)
Musträstad (film 1915)

"Musträstad" on Harry Jamesi samanimelise Broadway näidendi alusel 1915. aastal USA-s valminud tummfilm. Filmi koopia on säilinud Kongressi raamatukogus. 1920. aastal valminud samaainelise ja samanimelise, kuid erinevate osatäitjatega filmi koopia on kaotsi läinud. Blackbirds at silentera.com The American Film Institute Catalog Feature Films: 1911-20 by The American Film Institute, c.1988 Blackbirds as produced on Broadway at the Lyceum Theatre, January 6, 1913; IBDb.com Catalog of Holdings The America Film Institute Collection and The United Artist Collection at The Library of Congress , by The American Film Institute, c.1978 Sisukokkuvõte (inglise keeles)
Pärast balli

"Pärast balli" (prantsuse keeles "Après le bal") on 1897. aastal valminud prantsuse tummfilm, mille režissöör on Georges Méliès. Filmi on nimetatud ka maailma esimeseks täiskasvanutele mõeldud filmiks. "Pärast balli" Youtube'is
Macbeth

"Macbeth" on William Shakespeare'i näidend. See arvatakse olevat kirjutatud ajavahemikul 1603–1607, tavaliselt dateeritakse see aastasse 1606. Esimesed teated selle etendamisest pärinevad 1611. aastast. Vapper Šoti kindral nimega Macbeth saab nõidade kolmikult ennustuse, et ühel päeval saab temast Šotimaa kuningas . Ambitsioonidest ahmituna ja oma naise tegudele ajendatud Macbeth mõrvab kuningas Duncani ja võtab endale Šotimaa trooni. Seejärel valdab teda süütunne ja paranoia . Olles sunnitud sooritama üha uusi mõrvu, et kaitsta end vaenu ja kahtluste eest, saab temast peagi türanlik valitseja . Veresaun ja sellest tulenev kodusõda viivad Macbethi ja leedi Macbethi kiiresti hulluse ja surma valdkonda. Shakespeare'i loo allikas on Šotimaa kuninga Macbethi , Macduffi ja Duncani kirjeldus Holinshedi kroonikates ( 1587), Inglismaa, Šotimaa ja Iirimaa ajalugu, mis on Shakespeare'ile ja tema kaasaegsetele tuttav, kuigi näidendi sündmused on väga erinevad. tõelise Macbethi ajaloost. Tragöödia sündmusi on seostatud Henry Garneti hukkamisega 1605. aasta püssirohuplaanis osalemise eest . Teatri lavataguses maailmas usuvad mõned, et näidend on neetud ja ei maini selle pealkirja valjusti, viidates sellele hoopis kui " Šoti näidend ". Lavastus on meelitanud Macbethi ja Lady Macbethi rollidesse mõned kõige tuntumad näitlejad ning seda on kohandatud filmi-, televisiooni-, ooperi-, romaanide, koomiksite ja muu meedia jaoks.
Fultoni maakond (Georgia)

Fultoni maakond (Fulton County) on maakond USA-s Georgia osariigis. Maakonna halduskeskus ja suurim linn on Atlanta. 90% Atlantast asub Fultoni maakonnas, ülejäänud 10% asub DeKalbi maakonnas. Maakonna pindala on 1385 km², millest 15 km² moodustab veepindala. Elanike arv oli 2010. aasta rahvaloenduse järgi 920 581. Aastal 2000 oli elanike arv 816 006. Cherokee maakond (loodes) Forsythi maakond (kirdes) Gwinnetti maakond (idas) DeKalbi maakond (idas) Claytoni maakond (lõunas) Fayette'i maakond (lõunas) Coweta maakond (edelas) Douglase maakond (läänes) Cobbi maakond (läänes) Chattahoochee River National Recreation Area (osa) Fultoni maakond moodustati 20. detsembril 1853 DeKalbi maakonna lääneosast 144. Georgia maakonnana. Maakond on saanud nime maamõõtja Hamilton Fultoni järgi. Algselt koosnes maakond vaid DeKalbi ja Cobbi maakondade vahel paiknevast osast, kus asub Atlanta. 1932. aastal, ülemaailmse majanduskriisi ajal, liideti Fultoni maakonnaga pankrotistunud Miltoni maakond (täna Fultoni maakonna põhjaosa) ja Campbelli maakond (Fultoni maakonna lõunaosa). 2020 United States Census, vaadatud 1.01.2022. Fultoni maakonna koduleht (inglise keeles)
Nõiutud trahter

"Nõiutud trahter" (prantsuse keeles "L'auberge ensorcelée") on prantsuse lühifilm, mille režissöör on Georges Méliès. "Nõiutud trahter" Youtube'is
DeKalbi maakond (Georgia)

DeKalbi maakond (DeKalb County) on maakond USA-s Georgia osariigis. Maakonna halduskeskus on Decatur ja suurim linn Atlanta. Maakonna pindala on 702 km², millest 7 km² moodustab veepindala. Elanike arv oli 2010. aasta rahvaloenduse järgi 691 893. Aastal 2000 oli elanike arv 665 865. Gwinnetti maakond (põhjas) Rockdale'i maakond (idas) Henry maakond (lõunas) Claytoni maakond (edelas) Fultoni maakond (läänes) DeKalbi maakond moodustati 9. detsembril 1822. aastal Henry, Gwinnetti ja Fayette'i maakonna osadest 56. Georgia maakonnana. Maakond on saanud nime Saksa sõduri Johann de Kalbi järgi. 2020 United States Census, vaadatud 1.01.2022. DeKalbi maakonna koduleht (inglise keeles)
Fultoni maakond

Fultoni maakond on maakond mitmes Ameerika Ühendriikide osariigis: Fultoni maakond Arkansase osariigis Fultoni maakond Georgia osariigis Fultoni maakond Illinoisi osariigis Fultoni maakond Indiana osariigis Fultoni maakond Kentucky osariigis Fultoni maakond New Yorgi osariigis Fultoni maakond Ohio osariigis Fultoni maakond Pennsylvania osariigis
DeKalbi maakond

DeKalbi maakond on maakond mitmes Ameerika Ühendriikide osariigis: DeKalbi maakond Alabamas DeKalbi maakond Georgias DeKalbi maakond Illinoisis DeKalbi maakond Indianas DeKalbi maakond Missouri osariigis DeKalbi maakond Tennessees
Stephen Read

Stephen Read on Briti filosoof, Saint Andrewsi Ülikooli loogika ajaloo ja -filosoofia professor. Relevant Logic, Blackwells 1988. Veebis Thinking About Logic: An Introduction to the Philosophy of Logic, Oxford University Press, 1994 Koduleht Saint Andrewsi ülikoolis
Richmondi maakond (Georgia)

Richmondi maakond (Richmond County) on maakond USA-s Georgia osariigis. Maakonna halduskeskus ja suurim linn on Augusta. Maakonna pindala on 851 km², millest 11 km² moodustab veepindala. Elanike arv oli 2010. aasta rahvaloenduse järgi 200 549. Aastal 2000 oli elanikke 199 775. Edgefieldi maakond (põhjas) Aikeni maakond (kirdes) Burke'i maakond (lõunas) Jeffersoni maakond (edelas) McDuffie maakond (läänes) Columbia maakond (loodes) Richmondi maakond moodustati 5. veebruaril 1777. Maakond on nime saanud kolmanda Richmondi hertsogi Charles Lennoxi järgi. 2020 United States Census, vaadatud 1.01.2022.
Londoni Trafalgari väljak

"Londoni Trafalgari väljak" on 1890. aastal tehtud inglise lühifilm, mille talletasid tselluloidist filmilindile Wordsworth Donisthorpe ja William Carr Crofts. Film näitab liiklust Londonis Trafalgari väljakul. Säilinud 10 kaadrit on esimene film, millel on kujutatud Londonit. Film filmiti kinesigraafiga. Paul Burns. "The History of the Discovery of Cinematography". Originaali arhiivikoopia seisuga 18.05.2009. Vaadatud 19.07.2013.
Kukkuv kass

"Kukkuv kass" on prantsuse filmipioneeri Étienne-Jules Marey lühifilm. See on esimene film ajaloos, kus on kujutatud elusat kassi. Samuti on see esimene looma kujutav film. "Kukkuv kass" Youtube'is
Raudpats

Raudpats on antikangelane Aino Perviku jutustuses "Arabella, mereröövli tütar". Tegemist on mereröövliga, kellega rikkuse ja kurikuulsuse poolest võiks maailmamerel võistelda vaid Taaniel Tina. Kahe mereröövli vahel käib halastamatu võitlus mõjujõu pärast, kuni Raudpatsil läheb korda röövida Tina tütar Arabella. Arabella kirjeldab Raupatsi kui kõige julmema silmavaatega inimest, keda ta on oma elus kohanud. Ta võrdleb teda Taaniel Tina jõugus jõhkrusega silma paistva Haagiga, ent Raudpatsi muudab võrdluses viimasega jubedamaks tema pilgus peituv tarkus ja kavalus. Raudpatsil õnnestub riisuda kogu Taaniel Tina varandus, ent Tina laev tabab ta ning mõlemad mereröövlid hukkuvad koos oma meeskondadega.
Altari ees

"Altari ees" on ameerika draamafilm. Film valmis 1909. aastal Fort Lees (New Jersey). Filmi koopiat säilitatakse Kongressi raamatukogu filmiarhiivis. Koszarski, Richard (2004), Fort free: The Film Town, Rome, Italy: John Libbey Publishing -CIC srl, ISBN 0-86196-653-8 "Progressive Silent Film List: At the Altar". Silent Era. Originaali arhiivikoopia seisuga 20. juuli 2008. Vaadatud 19. juuli 2013.
Kannikese tänav (Tallinn)

Kannikese tänav on tänav Tallinnas Kristiine linnaosas Lilleküla asumis Lille allasumis. Kannikese tänav algab Kullerkupu tänavalt ja lõpeb Endla tänaval. Tänav on enam-vähem põhja–lõunasuunaline ja ligikaudu 180 meetrit pikk. Kannikese tänav on hoonestatud 1930. aastatel ehitatud kahekorruseliste elumajadega. Ametlikult sai Kannikese tänav selle nime 27. augustil 1930, kuid tänava nimi on fikseeritud juba 1913. aastal (saksa keeles Veilchenstrasse, vene keeles Фиалковая улица). Aastatel 1936–1944 elas Kannikese tänaval kirjanik ja baptisti vaimulik Ain Kalmus (kodanikunimega Evald Mänd). 1940 muudeti Kakra tänavaks. http://www.eki.ee/knab/tallinn1.htm Aleksander Kivi. Tallinna tänavad. Tallinn, 1972, lk. 47 Robert Nerman. Lilleküla ajalugu 1940. aastani. Tallinn, 2011, lk. 170
Dominikaani Vabariigi lipp

Dominikaani Vabariigi lipp on Dominikaani Vabariigi ametlik lipp. Lipp võeti kasutusele 6. novembril 1844. Kangast läbib valge rist, mis jagab lipu neljaks võrdseks väljaks, vardapoolne ülemine ja lehvipoolne alumine väli on sinised ning vardapoolne alumine ja lehvipoolne ülemine väli punased. Punane ja sinine pärinevad Haiti lipult. Värvid Pantone värviskaala järgi on sinine PMS 295 ja punane PMS 186 ning vapil olevad värvid - kollane PMS 116 ja roheline PMS 335. Punane tähistab iseseisvuse eest võidelnute verd ja kannatusi, sinine vabadust ning valge rahva ohvrimeelsust. Riigilipu keskel asub Dominikaani Vabariigi vapp, mis rahvuslipul puudub. Vapil on lippude grupp, rist ja Piibel ning rahvuslik moto "Dios, patria, libertad" (Jumal, isamaa, vabadus). Dominikaani Vabariigi vapp Dominikaani Vabariigi lipp andmebaasis Flags of the World (inglise keeles)
Richmondi maakond

Ricmondi maakond on maakond mitmes Ameerika Ühendriikide osariigis: Richmondi maakond Georgias Richmondi maakond New Yorgi osariigis Richmondi maakond Põhja-Carolinas Richmondi maakond Virginias Richmondi maakond Nova Scotias Richmondi maakond Uus-Lõuna-Walesis
The Golden Louis

"Luidoor" ("The Golden Louis") on D. W. Griffithi 1909. aastal loodud ameerika draamafilm. Anita Hendrie Adele DeGarde Owen Moore Charles Inslee Linda Arvidson Kate Bruce Gladys Egan George Gebhardt Arthur V. Johnson Florence Lawrence Marion Leonard Wilfred Lucas Mack Sennett Dorothy West Herbert Yost The Golden Louis; allrovi listing The Golden Louis – Luidoor
Ada maakond

Ada maakond (Ada County) on maakond USA-s Idaho osariigi edelaosas. Geograafilised koordinaadid on 43°45' N, 116°24' W. Maakonna halduskeskus ja suurim linn on Boise. Maakonna pindala on 2746 km², millest 14 km² moodustab veepindala. Elanike arv oli 2010. aasta rahvaloenduse järgi 392 365. Aastal 2000 oli elanike arv 300 904. Boise'i maakond (kirdes) Elmore'i maakond (idas) Owyhee maakond (lõunas) Canyoni maakond (läänes) Gemi maakond (loodes) Ada maakond moodustati 22. detsembril 1864. aastal Boise'i maakonna osast. Boise'i metsakaitseala (osa) Snake River Birds of Prey National Conservation Area (osa) Ada maakonna koduleht (inglise keeles)
Tallinna rahvaste muuseum

Tallinna rahvaste muuseum (kuni 6. september 2024 Tallinna Vene Muuseum) on Tallinna Linnamuuseumi filiaal, mis tutvustab kohaliku ajaloopärandi kultuurilist ja rahvuslikku mitmekesisust. See tegutseb Nottbecki majas aadressil Pikk 29a. 2010. aastal asutati Tallinna linnavolikogu otsusega Sihtasutus Tallinna Vene Muuseum. Sihtasutuse ja seni muuseumitegevust korraldanud MTÜ Vene Muuseumi vahelise heade kavatsuste kokkuleppe kohaselt pidi MTÜ andma kõik eksponaadid üle sihtasutusele, kuid üleandmine takerdus kohtuvaidlusesse. 2015. aastal otsustas Tallinna linnavolikogu sihtasutuse sulgeda. 2016. aastast jätkas Tallinna Vene Muuseum tegevust Tallinna Linnamuusemi koosseisus. Alates septembrist 2024 kannab Tallinna rahvaste muuseumi nime. Nimemuutusega viidi muuseumi nimi ja sisu kooskõlla. Tallinna Vene Muuseumi nõukogu lõpetas töösuhte Sergei Ivanoviga. Postimees, 11. oktoober 2011. Tallinna ja Vene Muuseumi kanakitkumine jätkus Harju maakohtus. ERR, 22. aprill 2015. Tallinna Linnamuuseumi raames avab uuesti uksed Tallinna Vene Muuseum. Tallinn, 20. jaanuar 2016. Muuseumi koduleht
MTÜ Vene Muuseum

MTÜ Vene Muuseum on Tallinnas tegutsev muuseum, mis tutvustab Eestiga seotud vene temaatikat. Vene Muuseumi eesmärk on arendada Eesti vene kultuuri uurimise ja tutvustamise võimalusi, ning luua täiendavaid tingimusi kultuuriväärtuste taastamiseks, hoidmiseks, kogumiseks, uurimiseks ja säilitamiseks. Selle eesmärgi nimel kogub muuseum Tallinna eri rahvustest kodanikkonna eluolu ja kultuuri iseloomustavat ainest. Mõte luua Eesti vene kultuuri muuseum tekkis juba 1931. aastal, pärast Suurgildi hoones Pikal tänaval toimunud näitust, mis oli pühendatud vene kultuurile Eestis. Näituse organisaatorid pöördusid Konstantin Pätsi poole palvega rahastada tulevast vene kultuuri muuseumi loomist, kuid ideed ellu viia ei õnnestunud. 1970. aastate keskpaigas arutasid Eesti NSV Ministrite Nõukogu ja Kultuuriministeerium vanavene kultuuri muuseumi loomist. Oli kavandatud kirikuesemete ja ikoonide ekspositsioon Aleksander Nevski kiriku keldris. 1991. aastal toimus Ajaloomuuseumi initsiatiivil Orlovi lossis Maarjamäel teine suurem näitus "Vene kultuur Eestimaal". 2001. aastal asutasid Sergei Ivanov ja Stanislav Tšerepanov MTÜ Vene Muuseum. Muuseumi töö korraldamiseks olid kokku kutsutud erinevate kultuurivaldkondade spetsialistid, kes hiljem kuulusid muuseumi juhtkonda. 2001. aasta mais alustas Tallinna linn projekti rahastamist. 2002. aasta mais avati Estonia puiestee 7 maja viienda korruse ruumides esimene näitus. Koos kunstiteostega, mis olid muuseumi omandid, eksponeeriti ka erakogude materjale. 2004. aasta mais avati Vene Muuseumi ruumides aadressil Lydia Koidula 23 näitus "Ununenud ajad. Petserimaa – linane maa". Sel näitusel olid välja pandud majapidamisesemed, mis peegeldasid kohalike linameistrite eripära. Samuti võis näha Nikolai Kormašovi maale Petseri teemadel. 2005. aasta märtsis külastas muuseumi Venemaa Föderatsiooni kultuuriminister Mihhail Švõdkoi. Tema visiidiks oli ette valmistatud näitus Ivan Sokolovist. Näituse avamisel oli kohal ka autori tütar. 2010. aastal sõlmisid MTÜ Vene Muuseum ja Tallinna linna hallatav sihtasutus Tallinna Vene Muuseum heade kavatsuste kokkuleppe, mille kohaselt pidi MTÜ andma kõik eksponaadid üle sihtasutusele, kuid üleandmine takerdus kohtuvaidlusesse. Vene Muuseum, vaadatud 3.11.2016. Tallinna ja Vene Muuseumi kanakitkumine jätkus Harju maakohtus. ERR, 22. aprill 2015. Muuseumi koduleht
Bonaire

Bonaire on 288 km² suurune saar Kariibi meres Venezuela ranniku lähedal. Saare halduskeskus on Kralendijk. Saar kuulus aastatel 1954–2010 Madalmaade Kuningriigi koosseisus oleva Hollandi Antillide koosseisu. Alates 10. oktoobrist 2010 moodustab Bonaire Saba ja Sint Eustatiusega kõrval ühe kolmest Hollandi eriomavalitsusest (bijzondere gemeente) Kariibi Madalmaades. 2019. aasta alguses elas saarel 20 104 inimest. Saar on kolmest ABC saarest väikseim. Saare esimesed elanikud olid Caiquetio indiaanlased, kes saabusid Bonairele tänapäeva Venezuela territooriumilt umbes 1000. aasta paiku. Esimeste eurooplastena maabusid saarel Alonso de Ojeda ja Amerigo Vespucci 1499. aastal. Bonaire saarest vahetult läänes asub ka Klein Bonaire (tõlkes Väike Bonaire), mille pindala on 6 km² ja kus inimesi ei ela. https://www.britannica.com/place/Lesser-Antilles https://opendata.cbs.nl/statline/#/CBS/en/dataset/83698ENG/table  Bonaire – pildid, videod ja helifailid Wikimedia Commonsis
Bonneri maakond

Bonneri maakond (Bonner County) on maakond USA-s Idaho osariigi põhjaosas. Geograafilised koordinaadid on 48°29' N, 116°60' W. Maakonna halduskeskus ja suurim linn on Sandpoint. Maakonna pindala on 4972 km², millest 471 km² moodustab veepindala. Elanike arv oli 2010. aasta rahvaloenduse järgi 40 877. Aastal 2000 oli elanike arv 36 835. Boundary maakond (põhjas) Lincolni maakond (idas) Sandersi maakond (kagus) Shoshone'i maakond (kagus) Kootenai maakond (lõunas) Spokane'i maakond (edelas) Pend Oreille'i maakond (loodes) Bonneri maakond moodustati 21. veebruaril 1907. aastal Kootenai maakonna osast. Maakond on saanud nime reisiparvlaevaoperaatori Edwin L. Bonneri järgi. Coeur d'Alene'i metsakaitseala (osa) Kaniksu metsakaitseala (osa) Kootenai metsakaitseala (osa) Albeni Fallsi pais Clark Forki jõgi Kelso järv Pend Oreille'i järv Packi jõgi Pend Oreille'i jõgi Priesti järv Bonneri maakonna koduleht (inglise keeles)
Joodiku ümberkujunemine

"Joodiku ümberkujunemine" (originaalpealkiri "A Drunkard's Reformation") on režissöör D. W. Griffithi 1909. aastal loodud ameerika draamafilm. Filmi koopiaid säilitatakse Kongressi raamatukogu filmiarhiivis. Arthur V. Johnson Linda Arvidson Adele DeGarde Charles Avery John R. Cumpson Robert Harron Anita Hendrie Florence Lawrence Marion Leonard David Miles Owen Moore Tom Moore Herbert Prior Mack Sennett Harry Solter Herbert Yost "Progressive Silent Film List: A Drunkard's Reformation". Silent Era. Vaadatud 19. juuli 2013.